wickkiey/tamil-wikipedia-markdown huggingface dataset:
# லா மலிஞ்சே


**மெரினா** அல்லது **மாலின்ட்சின்** ( சுமார் 1500 – 1529), மிகவும் பிரபலமாக**லா மலிஞ்சே** எனவும் அறியப்படும் இவர், மெக்சிகன் வளைகுடா கடற்கரையைச் சேர்ந்த ஒரு நஹுவா இனப் பெண் ஆவார். எசுப்பானிய தேடல் வெற்றி வீரரான எர்னான் கோட்டெசின் மொழிபெயர்ப்பாளராகவும், ஆலோசகராகவும், இடைத்தரகராகவும் செயல்பட்டு அசுடெக் பேரரசு மீதான எசுப்பானியர்களின் வெற்றிக்கு பங்களித்ததார். தபாஸ்கோவின் பூர்வீகவாசிகளால் 1519 இல் எசுப்பானியர்களுக்கு வழங்கப்பட்ட 20 அடிமைப் பெண்களில் இவரும் ஒருவர். கோர்டெஸ் இவரை தனது துணையாகத் தேர்ந்தெடுத்தார். இவர்களுக்கு மார்டின் என்ற ஒரு மகன் பிறந்தார். இவர் புதிய எசுப்பானியாவில் முதல் *மெஸ்டிசோக்களில்* (கலப்பு ஐரோப்பிய மற்றும் பூர்வீக அமெரிக்க வம்சாவளியைச் சேர்ந்தவர்கள்) ஒருவர்.  

லா மலிஞ்சேவின் நற்பெயர் பல நூற்றாண்டுகளாக மாறியுள்ளது. பல்வேறு மக்கள் தங்கள் சொந்த சமூகங்களின் சமூக மற்றும் அரசியல் முன்னோக்குகளுக்கு எதிராக இவரது பங்கை மதிப்பிடுகின்றனர். குறிப்பாக 1821 இல் எசுப்பானியாவில் இருந்து மெக்சிகோ சுதந்திரம் பெற வழிவகுத்த மெக்சிக்கோ விடுதலைப் போருக்குப் பிறகுஇவரை ஒரு தீயவளாகவோ அல்லது சூழ்ச்சிகாரியாகவோ சித்தரித்தன. இன்று மெக்சிகோவில், லா மலிஞ்சே ஒரு சக்திவாய்ந்த சின்னமாக உள்ளார். துரோகத்தின் உருவகம், மிகவும் பாதிக்கப்பட்டவர் அல்லது புதிய மெக்சிகன் மக்களின் அடையாள தாய் என பல்வேறு மற்றும் அடிக்கடி முரண்பட்ட அம்சங்களில் புரிந்து கொள்ளப்படுகிறார். மெக்சிகோவில் *மலிஞ்சிஸ்டா* என்ற சொல் ஒரு விசுவாசமற்ற தோழரைக் குறிக்கிறது.  

## வரலாறு
இவரது பிறந்த தேதி பற்றி தெரியவில்லை.ஆனால் அது சுமார் 1500 ஆக இருக்கலாம். மேலும் 1505க்கு பிற்பட்டதாகவும் இருக்கலாம் என மதிப்பிடப்பட்டுள்ளது. ஆஸ்டெக் பேரரசின் கிழக்கே கோட்சாகோல்கோஸ் ஆற்றின் கரையில் அமைந்துள்ள ஒரு மெசோஅமெரிக்கன் மாநிலத்தின் ஒரு பகுதி அல்லது துணை ஆறான அல்டெபெட்டின் கரையில் இவர் பிறந்திருக்கலாம். அதே போல இவரது பிறப்பு பெயரைப் பற்றிய தகவல்களும் மாறுபடுகின்றன.  

## இதனையும் காண்க

- மெக்சிக்கோவின் வரலாறு
- அசுடெக் பேரரசை எசுப்பானியர் கைப்பற்றுதல்
# அதிதி சுவாமி


**அதிதி கோபிசந்த் சுவாமி** மகாராட்டிராவைச் சேர்ந்த ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில் இந்தியாவின் முதல் தனிநபர் உலக சாம்பியன் ஆனார். கூட்டுப் பெண்கள் இறுதிப் போட்டியில் வென்றதன் மூலம் உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார். இவருக்கு 2024 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.  

## ஆரம்ப கால வாழ்க்கை
கணித ஆசிரியரான அதிதி சுவாமியின் தந்தை கோபிசந்த், தனது மகளின் பயிற்சிக்கு ஆதரவாக அருகிலுள்ள கிராமத்தில் இருந்து சதாராவுக்கு குடிபெயர்ந்தார். இவருக்கு 12 வயதாக இருந்தபோது, வில்வித்தை விளையாட்டில் அறிமுகப்படுத்துவதற்காக சதாரா நகரின் ஷாகு அரங்கிற்கு அழைத்துச் சென்றார். அதிதி சுவாமி குழந்தைகள் கால்பந்து விளையாடுவதையும், தடகளத்தில் பயிற்சி செய்வதையும் பார்த்தார் ஆனால் ஒரு மூலையில் ஒரு சிறிய குழுவினர் பயிற்சி செய்து கொண்டிருந்த வில்வித்தையை தேர்வு செய்தார். பின்னர், கரும்பு தோட்டத்தில் பயிற்சியாளர் பிரவின் சாவந்திடம் பயிற்சி பெற்றார். கூட்டுப் பெண்கள் இறுதிப் போட்டியில் வென்றதன் மூலம் உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். ஜோதி சுரேகா மற்றும் பர்னீத் கவுர் ஆகியோருடன் மகளிர் அணி கூட்டு வில்வித்தை போட்டியில் தங்கப் பதக்கம் வென்றார்.  

அதிதி சுவாமி 2023 உலக வில்வித்தை இளைஞர் போட்டியில் இரண்டு தங்கப் பதக்கங்களை வென்றார். 2023 ஆம் ஆண்டில், ஆசிய விளையாட்டுப் போட்டிகள் 2022 இல் தங்கப் பதக்கம் வென்ற இந்திய அணியின் ஒரு பகுதியாகவும் இருந்தார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார்.  

## விருதுகள்
அதிதி சுவாமி 9 ஜனவரி 2024 அன்று இந்தியக் குடியரசுத் தலைவரிடமிருந்து அருச்சுனா விருதைப் பெற்றார்.
# பாக்கித்தானில் வறட்சி

, பாக்கித்தானில் உலர்ந்து கிடக்கும் மண்.]]  

**பாக்கித்தானில் வறட்சி** (*Drought in Pakistan*) என்பது அந்நாட்டில் அடிக்கடி நிகழும் ஒரு நிகழ்வாக மாறியுள்ளது. 1998-2002 ஆம் ஆண்டுகளில் ஏற்பட்ட வறட்சி 50 ஆண்டுகளில் சந்தித்த மிக மோசமான வறட்சியாகக் கருதப்படுகிறது. பாக்கித்தானின் பொருளாதார ஆய்வு அறிக்கையின்படி, மோசமான வளர்ச்சி செயல்பாட்டிற்கு காரணமான முக்கிய காரணிகளில் வறட்சியும் ஒன்றாகும். குறிப்பாக பலுசிசுத்தான் மாகாணத்தின் மேற்கு மற்றும் மத்திய பகுதிகள் கிட்டத்தட்ட ஆண்டு முழுவதும் வறட்சியின் பிடியில் இருக்கின்றன. அங்குள்ள மக்கள் பேரழிவுகளுடன் சேர்ந்து வாழ்கின்றனர் என செய்தி இதழ் செய்தி வெளியிட்டுள்ளது.Living with disasters இந்நாட்டில் வறட்சி பொதுவானதாக உள்ளது; ஒருவேளை பருவமழை பெய்யத் தவறினால் இங்கு கடும் வறட்சி ஏற்படும்.
# நிசா இராசகோபாலன்


**நிசா பி. இராசகோபாலன்** (*Nisha Rajagopalan*) (பிறப்பு:22 அக்டோபர் 1980), ஒரு கர்நாடக இசைக்கலைஞர் . இவரது தாயார், வசுந்தரா இராசகோபால், பிரபல இசையமைப்பாளரான கோடீசுவர ஐயரின் வழித்தோன்றலான கோபால ஐயரின் சீடர் ஆவார். நிசா தனது தாயிடமிருந்து குரலிசையில் பயிற்சியைத் தொடங்கினார். பின்னர் டி. ஆர் சுப்பிரமணியம், கல்கத்தா கிருஷ்ணமூர்த்தி, சுகுணா வரதாச்சாரி, பி. எஸ். நாராயணசாமி ஆகியோரிடம் பயிற்சிப் பெற்றார்.  

இவர் சென்னை, அகில இந்திய வானொலி, முதல்நிலைக் கலைஞரும் இந்தியக் கலாச்சார உறவுக் குழுவில் (ICCR) அங்கீகாரம் பெற்ற கலைஞருமாவார்.  

## குடும்பம்
நிசாவின் தந்தை இராசகோபாலன் கனடாவின் தொராண்டோவில் பணிபுரிந்ததால், தனது பெற்றோருடன் அங்கு வசித்து வந்தார். மூன்று மகள்களில் இரண்டாவது மகளாவார். பேராசிரியர் டி. ஆர். சுப்பிரமணியத்திடம் இசை கற்றுக்கொள்வதற்காக இவர் தனது தாய் மற்றும் சகோதரிகளுடன் புது தில்லிக்குச் சென்றார். 1995இல் இவரது தந்தைக்கு சென்னையில் வேலை கிடைத்தது. அதனால் இவர்கள் அனைவரும் சென்னைக்கு குடிபெயர்ந்தனர். நிசாவின் கணவர் அரவிந்த் ஒரு விமானம் ஓட்டுநராவார். இவர்களுக்கு வித்யுத் என்ற மகன் 2014 இல் பிறந்தார்.  

## விருதுகளும் பாராட்டுகளும்
இவர் பின்வரும் விருதுகளைப் பெற்றுள்ளார்:  

- தி இந்து சரிகம எம். எஸ். சுப்புலட்சுமி விருது (முதலில் விருது பெற்றவர்) (2011)
- இசை பேரொளி (கார்த்திக் பைஃன் ஆர்ட்சு)
- கல்கி கிருஷ்ணமூர்த்தி நினைவு விருது (கல்கி கிருஷ்ணமூர்த்தி நினைவு அறக்கட்டளை)
- சண்முக சங்கீத சிரோமணி விருது (ஸ்ரீ சண்முகானந்தா பைஃன் ஆர்ட்சு மற்றும் சங்கீத சபை)
- சிறந்த பெண் பாடகர் (தி மியூசிக் அகாதமி)
# உஷா நாயுடு



**உஷா நாயுடு** (Usha Naidu) என்பவர் இந்திய அரசியல்வாதியும் மேனாள் துணைக் குடியரசுத் தலைவர் வெங்கையா நாயுடுவின் மனைவி ஆவார். இவர் இந்தியாவின் 13ஆவது இரண்டாவது பெண்மணியாகப் பணியாற்றினார்.  

## தனிப்பட்ட வாழ்க்கை
உஷா 14 ஏப்ரல் 1970-இல் வெங்கையா நாயுடுவை மணந்தார். இவருக்கு ஒரு மகன் மற்றும் மகள் உள்ளனர்.
# சுதேஷ் தன்கர்

**சுதேஷ் தன்கர்** (*Sudesh Dhankhar*) என்பவர் இந்தியாவின் தற்போதைய இரண்டாவது பெண்மணி ஆவார். இவர் முன்பு மேற்கு வங்கத்தின் முதல் பெண்மணியாக இருந்தார்.  

## கல்வி
பனஸ்தாலி வித்யாபீடத்தில் தனது பல்கலைக்கழகத்திற்கு முந்தைய படிப்பு, இளங்கலை மற்றும் முதுகலைப் படிப்பை முடித்தார், சுதேஷ். 2013 மற்றும் 2022-க்கு இடையில், இவர் பனஸ்தலி வித்யாபீடத்தில் முனைவர் பட்டம் பெற்றார். இவர் சுன்சுனூ மாவட்டத்தில் நிலத்தடி நீர் பாதுகாப்பு குறித்த தனது ஆய்வறிக்கையைச் சமர்ப்பித்து, 2022-இல் பட்டம் பெற்றார்.  

## இந்தியாவின் இரண்டாவது பெண்மணி
சுதேஷ் மற்றும் ஜக்தீப் தங்கர்]]  

### மாநில பயணங்கள்
இந்தியாவின் இரண்டாவது பெண்மணியாக, இவர் தனது கணவருடன் மூன்றாம் சார்லஸின் முடிசூட்டு விழாவிற்குச் சென்றார்.  

## தனிப்பட்ட வாழ்க்கை
1956ஆம் ஆண்டு சூலை 20ஆம் தேதி பிறந்தார். இவர் 1979ஆம் ஆண்டு இந்தியாவின் துணைக் குடியரசுத் துணைத்தலைவர் ஜகதீப் தன்கரை மணந்தார். இந்த இணையருக்கு ஒரு மகள் (கம்மா) உள்ளார். இவர் மறைந்த விஜய் சங்கர் வாஜ்பாயின் மகன் கார்த்திகேய வாஜ்பாயை மணந்தார்.
# இந்தியாவின் இரண்டாவது பெண்கள்



**இந்தியாவின்** **இரண்டாவது பெண்மணி** (*Second ladies of India*) அல்லது இரண்டாவது நற்குடியாளர் என்பது குடியரசுத் துணைத் தலைவராகப் பதவி வகிப்பவரின் துணைவருக்கு வழங்கப்படும் பட்டமாகும். பொதுவாகத் துணைக் குடியரசுத் தலைவரின் மனைவி ஆவார். இந்தியாவின் தற்போதைய இரண்டாவது பெண்மணி முனைவர் சுதேஷ் தன்கர். இவர் தற்போதைய இந்தியக் குடியரசுத் துணைத் தலைவர் ஜக்தீப் தன்கரின் மனைவி ஆவார்.  

## பட்டியல்
| 12 மே 1967 |  |  |  |  |
| --- | --- | --- | --- | --- |
| -
! 1 | சிவகாமு ராதாகிருஷ்ணன் | சர்வபள்ளி இராதாகிருஷ்ணன்
<small>(1888–1975)</small> | 13 மே 1952 | 26 நவம்பர் 1956
(அலுவலகத்தில் இருந்தபோது இறந்தார்) |

## மேலும் பார்க்கவும்

- இந்தியாவின் துணை ஜனாதிபதி
- இந்தியாவின் முதல் பெண்கள் மற்றும் தாய்மார்கள்
- இந்தியப் பிரதமரின் மனைவி
# ஐலெக்சு


**ஐலெக்சு** (தாவரவியல் பெயர்: *Ilex*) என்பது அக்விஃபோலியாசியே (*Aquifoliaceae*) என்ற பூக்கும் தாவரக் குடும்பத்தின் ஒரே பேரினம் ஆகும். இப்பேரினத்தினைக் கண்டறிந்த தாவரவியலாளரை, Tourn. ex L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடங்கள் என்பது, பூமியின் ஐந்து கண்டங்களிலும் உள்ளன.  

## வளர் இயல்புகள்
இப்பேரினம், மிதவெப்பமண்டலம் மற்றும் அயன அயல் மண்டலம் உள்ள பூமியின் பல பகுதிகளில் வாழ்கின்றன. இதன் இனங்களில் மரங்கள், குறுமரங்கள், கொடிகள் ஆகிய வகைகள் உள்ளன. இவை பசுமை மாறா இலைகள் அல்லது இலையுதிர் இலையமைவுகளைக் கொண்டுள்ளன. பூக்கள் தெளிவாகத் தோன்றாத; புலப்படாதவை ஆகும். பல இனங்கள் இலாரல் (laurel) வனச் சூழ்நிலையில் ஒத்திசைந்து வாழ்கின்றன. சில சிற்றினங்கள் உயரமுள்ள மலைகளில் வாழ்கின்றன. இப்பேரினத்தின் மரங்கள் சிறிய, மாறாப் பசுமை மரங்களைக் கொண்டிருக்கின்றன. பொதுவாக இதன் இனங்கள் மெதுவாக வளரக்கூடியன; முதல் உயரமாக வளரக்கூடியன. *ஐலெக்சு அகொய்போலியம்* (*Ilex aquifolium*) என்ற மாதிரி இனங்கள் ஐரோப்பாவில் மட்டுமே உள்ளது. இது குறித்து இலின்னேயசு முதலில் விவரத்துள்ளார்.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 560 இனங்களை, பன்னாட்டு தாவரவியல் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  

1. Ilex abscondita
1. Ilex aculeolata
1. Ilex acutidenticulata
1. Ilex affinis
1. Ilex aggregata
1. Ilex alternifolia
1. Ilex altiplana
1. Ilex amazonensis
1. Ilex ambigua
1. Ilex amelanchier
1. Ilex amplifolia
1. Ilex amygdalina
1. Ilex andicola
1. Ilex angulata
1. Ilex angustissima
1. Ilex annamensis
1. Ilex anodonta
1. Ilex anomala
1. Ilex antonii
1. Ilex apicidens
1. Ilex apiensis
1. Ilex aquifolium
1. Ilex aracamuniana
1. Ilex archeri
1. Ilex ardisiifrons
1. Ilex argentina
1. Ilex arimensis
1. Ilex arisanensis
1. Ilex arnhemensis
1. Ilex asperula
1. Ilex asprella
1. Ilex atabapoensis
1. Ilex atrata
1. Ilex
1. Ilex auricula
1. Ilex austrosinensis
1. Ilex azuensis
1. Ilex baasiana
1. Ilex bahiahondica
1. Ilex barahonica
1. Ilex belizensis
1. Ilex berteroi
1. Ilex bidens
1. Ilex bidoupensis
1. Ilex bioritsensis
1. Ilex biserrulata
1. Ilex blancheana
1. Ilex blanchetii
1. Ilex brachyphylla
1. Ilex brandegeeana
1. Ilex brasiliensis
1. Ilex brevicuspis
1. Ilex brevipedicellata
1. Ilex buergeri
1. Ilex bullata
1. Ilex buxifolia
1. Ilex buxoides
1. Ilex calcicola
1. Ilex canariensis
1. Ilex cardonae
1. Ilex cassine
1. Ilex cauliflora
1. Ilex celebensis
1. Ilex centrochinensis
1. Ilex cerasifolia
1. Ilex chamaebuxus
1. Ilex chamaedryfolia
1. Ilex championii
1. Ilex chapaensis
1. Ilex chengbuensis
# தனிப்பூண்டு



,  
**தனிப்பூண்டு** (*Solo garlic*, *single clove garlic*, *chinese garlic*, *monobulb garlic*, *single bulb garlic* அல்லது *pearl garlic*) என்பது வெள்ளைப்பூண்டு (*Allium sativum*) வகைகளில் ஒன்றாகும். இதன் தாயகம் சீனா ஆகும். இப்பூண்டின் ஒரு பூண்டுப் பல்லின் விட்டம் / அகல அளவு 25 முதல் 50 மில்லிமீட்டர் என வேறுபட்டு உள்ளது. இது பூண்டு மணம் உடையதாக இருந்தாலும், கொஞ்சம் இதன் மணம் நடுத்தரமாக உள்ளது. அதோடு கொஞ்சம் நறுமணத்தையும் கொண்டதாக உள்ளது. இப்பூண்டு தோல் வெங்காயம் போன்று இளஞ்சிவப்பு கோடுகளுடன் உள்ளதால், உரிப்பதற்கு எளிதாக இருக்கிறது. இது தென்மேற்கு சீன மலைவாழ் மக்களிடம் தோற்றுவிப்பாக இருக்கலாமென்று கருதப்படுகிறது.
# தில்லை ராஜன்


**தில்லை ராஜன்** என்பவர் இந்தியத் திரைப்பட நடிகரும், நாடக நடிகரும் ஆவார். இவர் தமிழ்த் திரைப்படங்களில் நடித்துள்ளார். இவர் இந்திய ஆயுள் காப்பீட்டுக் கழகத்தில் பணிபுரிந்தவர்.  

## நாடகமந்திர் நாடகக் குழு
தில்லை ராஜன் திரைத்துறை மற்றும் நாடகத்துறையின் மீதான ஆர்வம் காரணமாக நாடகமந்திர் என்ற நாடகக் குழுவை தொடங்கினார். இந்த நாடகக் குழுவில் நாடக நடிகையும், துணை நடிகையுமான சுஜாதா, ஓமக்குச்சி நரசிம்மன், சுருளி ராஜன் போன்றோர் பணியாற்றி உள்ளனர்.‌  

## திரைப்படங்கள்
- அவள் ஒரு காவியம் (1975)
- ராஜ ராஜேஸ்வரி (1979)
- சுமை (1981)
- மனைவி ஒரு மாணிக்கம் (1990)
- வாங்க பார்ட்னர் வாங்க (1994)
- வாட்ச்மேன் வடிவேலு (1994)
- சக்கரவர்த்தி (1995)
- மீண்டும் கோகிலா (1981)
- நங்கூரம் (1979)
- முயலுக்கு மூணு கால் (1979)
# ஆக்டைல் அசிட்டேட்டு


## தயாரிப்பு
ஆக்டைல் ஆல்ககாலுடன் அசிட்டிக் அமிலத்தைச் சேர்த்து பிசர்-இசுபீயர் எசுத்தராக்கல் வினையின் மூலம் ஆக்டைல் அசிட்டேட்டு தயாரிக்கப்படுகிறது.  
:CH<sub>3</sub>(CH<sub>2</sub>)<sub>7</sub>OH + CH<sub>3</sub>CO<sub>2</sub>H → CH<sub>3</sub>(CH<sub>2</sub>)<sub>7</sub>O<sub>2</sub>CCH<sub>3</sub> + H<sub>2</sub>O  

## பயன்கள்
பழத்தின் சுவை கொண்டிருப்பதால் இச்சேர்மத்தை செயற்கை சுவைகள், வாசனை திரவியங்கள் வேதிப்பொருள்கள் தயாரிப்பில் பயன்படுத்தப்படுகிறது. நைட்ரோசெல்லுலோசு, மெழுகுகள், எண்ணெய்கள் மற்றும் சில பிசின்களுக்கான கரைப்பானாகவும் இது பயன்படுத்தப்படுகிறது.
# இலக்கிம்பூர் மகளிர் கல்லூரி



**இலக்கிம்பூர் மகளிர் கல்லூரி** (*Lakhimpur Girls' College*) இந்தியாவில் அசாமின் வடக்கு லக்கிம்பூரில் அமைந்துள்ள ஒரு மகளிர் கல்லூரி ஆகும். இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இக்கல்லூரி கலை மற்றும் அறிவியலில் இளநிலை பட்டப்படிப்புகளை வழங்குகிறது.  

## வரலாறு
1972ஆம் ஆண்டு ஆகத்து 16ஆம் தேதி பல்கலைக்கழகத்திற்கு முந்தைய வகுப்புகளுடன் நிறுவப்பட்ட இலக்கிம்பூர் பெண்கள் கல்லூரி, பிரம்மபுத்திராவின் வடகரையிலும் பெண்களுக்கான உயர்கல்விக்கான முதன்மை இடமாக நிறுவப்பட்டது. பெண்கள் உயர்நிலைப் பள்ளியில் 1972ஆம் ஆண்டு சூலை 9 ஆம் தேதி ஒரு பொதுக் கூட்டத்தில் மகளிர் கல்லூரி அமைப்பது குறித்து விவாதிக்கப்பட்டது. கூட்டத்திற்கு வடக்கு லக்கிம்பூரின் பிரபல சமூக சேவகர் மகானந்தா போரா தலைமை தாங்கினார். அப்போதைய லக்கிம்பூர் மாவட்டத்தின் துணை ஆணையராக இருந்த நித்யேந்திரநாத் முகர்ஜி தலைவராகவும், வடக்கு லக்கிம்பூர் அரசாங்கத்தின் தலைமையாசிரியர் புன்யா அசாரிகாவும் கொண்ட நிர்வாகக் குழு அமைக்கப்பட்டு 1972ஆம் ஆண்டு ஆகத்து 16ஆம் தேதி கல்லூரி திறக்கப்பட்டது. ஆகத்து 11, 1975 அன்று, வடக்கு லக்கிம்பூர் கல்லூரி அசாம் அரசின் குடியேற்றத் துறையின் பழைய கட்டிடத்தைப் பெற்றுப் புதுப்பித்துக்கொண்டது.  

அசாம் அரசிடமிருந்து இக்கல்லூரியில் பட்டப்படிப்பு வகுப்புகள் தொடங்குவதற்கு முன் அனுமதி 1975ஆம் ஆண்டு ஆகத்து 25ஆம் தேதி பெறப்பட்டது. திப்ருகர் பல்கலைக்கழகம் 1975ஆம் ஆண்டு செப்டம்பர் 22 ஆம் தேதி பட்டப்படிப்பு வகுப்புகளைத் தொடங்க அனுமதி வழங்கியது. 1976ஆம் ஆண்டில், கல்லூரி பட்டப் படிப்புகளுக்கான இணைப்பு வழங்குவதற்காகப் பல்கலைக்கழக மானியக்குழுவினை அணுகியது. பல்கலைக்கழக மானியக்குழு அனுமதியினைப் பெற்ற இக்கல்லூரி ஆறாவது திட்டக் காலத்திலிருந்து மானியங்களைப் பெற தகுதியுடையதானது. 1984ஆம் ஆண்டு மார்ச் 7ஆம் தேதி கலை பாடத்திற்கான நிரந்தர அனுமதி வழங்கப்பட்டது. 1984ஆம் ஆண்டு கல்லூரி தற்போதைய மற்றும் நிரந்தர இடத்தில் உள்ள இதன் சொந்த கட்டிடத்திற்கு மாற்றப்பட்டது.  

## துறைகள்
- மானுடவியல்
- அசாமி மொழி
- ஆங்கிலம்
- இந்தி
- பொருளாதாரம்
- அரசியல் அறிவியல்
- வரலாறு
- கல்வியியல்
- தாவரவியல்
- வேதியியல்
- கணினி அறிவியல்
- நிலவியல்
- மனை அறிவியல்
- கணிதம்
- தத்துவம்
- இயற்பியல்
- விலங்கியல்
# ஹர்மிலன் பெயின்ஸ்


**ஹர்மிலன் கவுர் பெயின்ஸ்** (பிறப்பு 23 ஜூலை 1998) பஞ்சாபைச் சேர்ந்த ஒரு இந்திய தடகள வீராங்கனை ஆவார். இவர் ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். 2022 ஆம் ஆண்டு சீனாவின் ஹாங்சோவில் நடைபெற்ற ஆசிய விளையாட்டுப் போட்டியில் 800 மீட்டர் மற்றும் 1500 மீட்டர் ஓட்டப் பந்தயங்களில் வெள்ளிப் பதக்கங்களை வென்றார். இவர் ஆசிய விளையாட்டு போட்டிகளில் மகளிருக்கான 1500 மீட்டர் ஓட்டப் பந்தயத்தில் புதிய இந்திய தேசிய சாதனை படைத்தார்.  

## ஆரம்ப கால வாழ்க்கை
பஞ்சாப் மாநிலம் ஹோஷியார்பூரைச் சேர்ந்தவர் ஹர்மிலன் கவுர் பெயின்ஸ். இவர் தனது பள்ளிப்படிப்பை மஹில்பூரில் உள்ள தோபா பப்ளிக் பள்ளியிலும், ஹோஷியார்பூரில் உள்ள செயின்ட் சோல்ஜர் பள்ளியிலும் பயின்றார். ஹர்மிலனின் பெற்றோர் இருவரும் விளையாட்டு வீரர்கள். இவரது தந்தை அமந்தீப் பெயின்ஸ் தெற்காசிய விளையாட்டுப் போட்டிகளில் 1500 மீட்டர் ஓட்டப் பந்தயத்தில் பதக்கம் வென்றார் மற்றும் இவரது தாயார் மாதுரி சிங் 2002 ஆசிய விளையாட்டுப் போட்டியில் 800 மீட்டர் ஓட்டப் பந்தயத்தில் வெள்ளி பதக்கம் வென்றார். இவரது தாயார் 2003 ஆம் ஆண்டு அர்ஜுனா விருது பெற்றவர். இவர் தர்மசாலாவில் உள்ள இந்திய விளையாட்டு ஆணைய பயிற்சி மையத்தில் பயிற்சி பெற்றார். சுபோர்ட்ஸ்கீடா இணையதளத்தின் பெருநிறுவன சமூகப் பொறுப்பு திட்டத்தால் இவருக்கு ஆதரவளிக்கப்பட்டது.  

## வாழ்க்கை

- 2023: ஹர்மிலன் 2022 ஆம் ஆண்டு சீனாவின் ஹாங்சோவில் நடைபெற்ற ஆசிய விளையாட்டுப் போட்டியில் 800 மீட்டர் மற்றும் 1500 மீட்டர் ஓட்டப் பந்தயங்களில் வெள்ளிப் பதக்கங்களை வென்றார்.
- 2023: புவனேஸ்வரில் நடந்த மாநிலங்களுக்கு இடையேயான தடகள சாம்பியன் போட்டியில் 800 மீட்டர் மற்றும் 1500 மீட்டர் ஓட்டப் பந்தயங்களில் வெள்ளிப் பதக்கங்களை வென்றார்.
- 2021: வாரங்கலில் நடந்த தேசிய ஓபன் சாம்பியன் போட்டியில் 2021 இல் 1500 மீட்டர் ஓட்டப் பந்தயத்தில் 4:05.39 வினாடிகளில் ஓடி, சுனிதா ராணியின் 2002 சாதனையான 4:06.03 ஐ அழித்து புதிய தேசிய சாதனையைப் படைத்தார்.
- 2021: பாட்டியாலாவில் 2021 தேசிய சாம்பியன் போட்டியில் 800 மீட்டர் ஓட்டப் பந்தயத்தில் இவர் 2:02.57 நிமிடங்களில் இலக்கை எட்டினார்.
- 2020: கேலோ இந்தியா பல்கலைக்கழக விளையாட்டுப் போட்டிகளில் 800 மீட்டர் மற்றும் 1500 மீட்டர் ஓட்டப் பந்தயங்களில் தலா ஒரு தங்கப் பதக்கம் வென்றார்.
- 2016: வியட்நாமின் ஹோ சி-மினில் நடந்த ஆசிய இளையோருக்கான சாம்பியன் போட்டியில் 1500 மீட்டர் ஓட்டத்தில் வெண்கலப் பதக்கம் வென்றார்.
# தென்நடு சீனா


**தென் நடு சீனா** (*South Central China* அல்லது *Central-South China;* ), என்ற நிலப்பரப்பு, சீனா நாட்டு ஆளுமையின் கீழுள்ள மாநில ஆட்சியின் கீழ் அமைந்துள்ளது. இதில் குவாங்டொங், ஆய்னான், ஹெனன், ஊபேய், ஹுனான் மாகாணம் ஆகிய சீன மாகாணங்களும் குவாங்சி என்ற தன்னாட்சி பகுதியும், சீன மக்கள் குடியரசின் சிறப்பு மேலாண்மைப் பகுதிகளான ஆங்காங், மக்காவு பகுதிகளும் அடங்குகின்றன.  

இந்த ஆட்சிப் பகுதி தென்சீனா , நடு சீனா என இரண்டு பிரிவுகளாக மேலும் பிரிக்கப்பட்டுள்ளது. ஏனெனில், நில அமைப்பு வேறுபட்டும், வேறுபட்ட மக்களினமும் உள்ளதால் இவ்வாறு பிரிக்கப்பட்டுள்ளன.  

## இவற்றையும் காணவும்
- கிழக்கு சீனா
- நடு சீனா
- தென்சீனா
- வடகிழக்கு சீனா
- வடமேற்கு சீனா
- தென்மேற்கு சீனா
# வித்யா ராம்ராஜ்


**வித்யா ராம்ராஜ்** (பிறப்பு 20 செப்டம்பர் 1998) தமிழ்நாட்டின் கோயம்புத்தூரைச் சேர்ந்த ஒரு இந்திய தடகள வீராங்கனை ஆவார். இவர் 100 மீட்டர் ஓட்டம், 400 மீட்டர் தடை ஓட்டம் மற்றும் 400 மீட்டர் ஓட்டப் பந்தயங்களில் பங்கேற்கிறார். இவர் மூன்று முறை தேசிய போட்டிகளில் பட்டம் வென்றுள்ளார். வித்யா 2023 ஆம் ஆண்டு அக்டோபர் 2 ஆம் தேதி சீனாவின் ஹாங்சோவில் 2022 ஆசிய விளையாட்டுப் போட்டிகளில் 400 மீட்டர் தடை ஓட்டத்தில் 55.42 வினாடிகளில் ஓடி 1984 ஆம் ஆண்டு லாஸ் ஏஞ்சல்ஸ் ஒலிம்பிக்கில் பி. டி. உசா செய்த இந்திய தேசிய சாதனையை சமன் செய்தார். இவர் அக்டோபர் 3 அன்று 2022 ஆசிய விளையாட்டுப் போட்டியில் 400 மீட்டர் தடை ஓட்டத்தில் வெண்கல பதக்கம் வென்றார். முகம்மது அச்மல் வாரியத்தோடி, ராஜேஷ் ரமேஷ் மற்றும் சுபா வெங்கடேசன் ஆகியோருடன் இணைந்து 4x400 மீட்டர் கலப்பு தொடர் ஓட்டப்பந்தயத்தில் வெள்ளிப் பதக்கம் வென்றார்.  

## ஆரம்ப கால வாழ்க்கை
தமிழ்நாட்டின் கோயம்புத்தூரைச் சேர்ந்தவர் வித்யா ராம்ராஜ். இவரது தந்தை ஒரு லாரி ஓட்டுநர் மற்றும் இவரது தாயார் மீனா ஒரு இல்லத்தரசி. இவரது ஒரே மாதிரியான இரட்டையர் நித்யாவும் ஒரு தடகள வீராங்கனை ஆவார். வித்யா இந்திய ரயில்வேயில் பணிபுரிகிறார். இவரது தாயார் இவர்களை ஈரோடு பெண்கள் விளையாட்டுப் பள்ளியில் சேர்த்தார். அங்கே சகோதரிகள் இருவரும் ஹாக்கி விளையாடத் தொடங்கினர். வித்யா ஈரோடு கொங்கு கலை மற்றும் அறிவியல் கல்லூரியில் (2016 முதல் 2019 வரை) இளங்கலை பட்டம் பெற்றார்.  

## தடகள வாழ்க்கை
வித்யா 100 மீட்டர் ஓட்டம், 400 மீட்டர் தடை ஓட்டம் மற்றும் 400 மீட்டர் ஓட்டப் பந்தயங்களில் பங்கேற்கிறார். 2017 வரை, வித்யா 100 மீட்டர் மற்றும் 200 மீட்டர் ஓட்டப் பந்தய போட்டிகளிலும் ஓடினார், ஆனால் பின்னர் 400 மீட்டர் தடை ஓட்டப் பந்தயங்களில் கவனம் செலுத்தினார். இவளும் இவளது பயிற்சியாளரும் 400 மீட்டர் மற்றும் 400 மீட்டர் ஓட்டப் பந்தயங்களில் இரண்டையும் ஓட முடிவு செய்தனர், மேலும் இவர் சில சமயம் 100 மீட்டர் போட்டிகளிலும் தொடர்கிறார். இவர் மூன்று முறை தேசிய போட்டிகளில் பட்டம் வென்றுள்ளார். வித்யா 2023 ஆம் ஆண்டு அக்டோபர் 2 ஆம் தேதி சீனாவின் ஹாங்சோவில் 2022 ஆசிய விளையாட்டுப் போட்டிகளில் 400 மீட்டர் தடை ஓட்டத்தில் 55.42 வினாடிகளில் ஓடி 1984 ஆம் ஆண்டு லாஸ் ஏஞ்சல்ஸ் ஒலிம்பிக்கில் பி. டி. உசா செய்த இந்திய தேசிய சாதனையை சமன் செய்தார் இவர் அக்டோபர் 3 அன்று 2022 ஆசிய விளையாட்டுப் போட்டியில் 400 மீட்டர் தடை ஓட்டத்தில் வெண்கல பதக்கம் வென்றார். முகம்மது அச்மல் வாரியத்தோடி, ராஜேஷ் ரமேஷ் மற்றும் சுபா வெங்கடேசன் ஆகியோருடன் இணைந்து 4x400 மீட்டர் கலப்பு தொடர் ஓட்டப்பந்தயத்தில் வெள்ளிப் பதக்கம் வென்றார்.  

2023 இல் வித்யா பங்கேற்ற போட்டிகள்:  

- 15–17 மே 2023: 100 மீட்டர் மற்றும் 100 மீட்டர் தடை ஓட்டம் - பிர்சா முண்டா கால்பந்து மைதானம், மொராபாடி, ராஞ்சி
- 17 ஜூன் 2023: 4 X 100 மீட்டர் தொடர் ஓட்டம் - இந்திய சாம்பியன் தடகள போட்டி, கலிங்கா மைதானம், புவனேஷ்வர்
- 13 ஜூலை 2023: 100 மீட்டர் தடை ஓட்டம் - ஆசிய சாம்பியன் தடகள போட்டி, சுபச்சலசாய் தேசிய மைதானம், பாங்காக்
- 30 ஜூலை 2023: 4 X 400 மீட்டர் தொடர் ஓட்டம், 4 X 100 மீட்டர் கலப்புத் தொடர் ஓட்டம் - மஹிந்த ராஜபக்ஷ மைதானம், தியகம
- 10, 11 செப்டம்பர் 2023: 400 மீட்டர், 400 மீட்டர் தடை ஓட்டம் - இந்தியன் கிராண்ட் பிரிக் 5, சண்டிகர்
# டி. முக்தா


**தஞ்சாவூர் முக்தா**, **முக்தா** என்றழைக்கப்படுகின்ற அல்லது பெரும்பாலும் முக்தம்மா என்று குறிப்பிடப்படுபவர், (1914-2007) வீணை தனம்மாள் கர்நாடக இசைப் பள்ளியின் முதன்மையான பிரதிநிதிகளில் ஒருவர். இவர் தனது அக்கா டி. பிருந்தாவுடன் இணைந்து, கர்நாடக இசையில் முதல் பெண் இரட்டையர் பாடகிகளில் ஒருவராக உருவெடுத்தார்.  

## ஆரம்பகால வாழ்க்கை
முக்தாவின் பாட்டி புகழ்பெற்ற வீணை தனம்மாளும், தாய் காமாட்சியும் தேவதாசி பாரம்பரியத்தைச் சேர்ந்தவர்கள். காமாட்சியின் கணவர் சௌந்தரராஜ ஐயங்கார் இவர் முக்தாவின் தந்தையாவார். முக்தா தனம்மாள் கூட்டுக் குடும்பத்தில் வளர்ந்தவர்.  

## இசைத் தாக்கங்கள்
முக்தா தனது தாய் காமாட்சியிடமிருந்து தனது ஆரம்பப் பயிற்சியை அதிகம் பெற்றார். இப்பயிற்சியானது வீணா தனம்மாள் பாணியில் இருந்தது, இது அவசரப்படாத, கவர்ச்சியான அசைவுகளுக்கு பெயர் பெற்ற கர்நாடக இசையின் ஒரு பாணியாகும். மேலும் இராகங்களை (முறைகள்) கையாளுவதில் சிக்கலான கமகாக்களை (அருள்கள்) பயன்படுத்துகிறது. கூடுதலாக, முக்தா (பிருந்தாவுடன் சேர்ந்து) காஞ்சிபுரம் நாயினாப் பிள்ளையும் அவரது அத்தை காஞ்சிபுரம் தனகோட்டி அம்மாள் ஆகியோரின் கீழ் நெடுங்காலம் பயிற்சிப் பெற்றார், இவரது இசை பாணி இலயத்தில் (தாளம்) சுறுசுறுப்புடனும், வலுவான தன்மையுடனும் குறிக்கப்பட்டது. நைனா பிள்ளையிடம் பயிற்சி பெற்ற பிறகு, முக்தா தனது அத்தை இலட்சுமிரத்னத்திடம் கற்றுக்கொண்டார். முக்தாவின் பாட்டியாக இருந்த புகழ்பெற்ற வீணா தனம்மாளும் இவருக்கு சில பாடல்களைக் கற்றுக் கொடுத்தார்.  

முக்தா தனது எட்டு வயதில் தனது முதல் கச்சேரியை வெளிப்படுத்தினார். இவர் தனது நீண்டகால வாழ்க்கையின் முதல் பாதியில் பெரும்பாலும் தனது அக்கா டி பிருந்தாவுடன் பாடினார். இருவரும் பிரிந்த பிறகு, இவர் 34 ஆண்டுகள் தனியாக கச்சேரிகளில் பங்கேற்றார். வீணா தனம்மாளிடம் கடைசியாக பயிற்சி பெற்ற இவர், 2003 இல் கிளீவ்லேண்டில் இவரது கடைசி இசை நிகழ்ச்சி நடைபெற்றது  

## மரபு
முக்தா பல இசைக்கலைஞர்களுக்கு மிகவும் தாராளமான ஆசிரியராக இருந்தார். அவர்களில் முக்கியமானவர்கள் வேதவல்லி, டாக்டர் ரீத்தா இராஜன், ஸ்ரீமதி இரமா ரவி (இராமா இரவி), எஸ். சௌம்யா ஆகியோராவர்.  

முக்தா 1972 இல் சங்கீத நாடக அகாதமி விருதைப் பெற்றவர்.  

முக்தா சென்னையில் 2007 மார்ச்சு 11 அன்று தனது 92-ஆவது வயதில் இறந்தார்.
# ரமிதா ஜிண்டால்



**ரமிதா ஜிண்டால்** ஒரு இந்திய துப்பாக்கி சுடும் விளையாட்டு வீராங்கனை ஆவார். 2022 ஆசிய விளையாட்டுப் போட்டியில் பெண்களுக்கான 10 மீட்டர் துப்பாக்கி சுடும் அணி போட்டியில் வெள்ளிப் பதக்கமும், 10 மீட்டர் துப்பாக்கி சுடும் தனி போட்டியில் வெண்கலப் பதக்கமும் வென்றார்.
# ஆத்திரேலிய தேசிய தாவரவியல் தோட்டம்


**ஆத்திரேலிய தேசிய தாவரவியல் தோட்டம்** (The *Australian National Botanic Gardens* (**ANBG**) என்பது ஆத்திரேலியா நாட்டு தாவரவியல் பூங்காகளில் ஒன்றாகும். இது ஆத்திரேலியத் தலைநகர ஆள்புலத்திலுள்ள கான்பராவில் உள்ளது. இப்பூங்கா 1949 ஆம் ஆண்டு ஆத்திரேலியா நாட்டு அரசுத்துறையான வேளாண்மை, நீர், சுற்றுச்சூழ்நிலைகளை ஆளும் துறையால் தொடங்கப்பட்டது. இப்பூங்கா 2004 ஆம் ஆண்டு சூன் 22 ஆம் நாளன்று, காமன்வெல்த் நாடுகளின் பாரம்பரிய களப்பட்டியலில் சேர்க்கப்பட்டு, பன்னாட்டு முக்கியத்துவம் பெற்றது. இப்பூங்காவில் 5500 இனங்கள் வளர்க்கப்பட்டு வருகின்றன. அவைகள் சுற்றுச்சூழல் அடிப்படையிலும், கருத்துகள அடிப்படையிலும் பிரிக்கப்பட்டு தொகுதிகளாக பேணப்படுகின்றன.
# ஜொகூர் சுல்தானா சரித் சோபியா


**ஜொகூர் சுல்தானா சரித் சோபியா** (ஆங்கிலம்: *Raja Zarith Sofiah binti Sultan Idris Shah*; மலாய்: *Raja Zarith Sofiah binti Almarhum Sultan Idris Shah*) என்பவர் 31 சனவரி 2024 தொடங்கி மலேசியாவின் 17-ஆவது மலேசிய அரசி; மலேசிய அரசர், ஜொகூர் சுல்தான் இப்ராகிம் இசுகந்தர் அவர்களின் மனைவியும் ஆவார்.  

சுல்தானா சரித் சோபியா பேராக் அரச குடும்பத்தில் பிறந்தவர். ஆக்சுபோர்டு பல்கலைக்கழகத்தில் உள்ள சோமர்வில் கல்லூரியில் படிக்கும் போது, ஜொகூர் அரியணையின் வாரிசான ஜொகூர் சுல்தான் இப்ராகிம் இசுகந்தரை மணந்தார். இப்போது ஆறு குழந்தைகளுக்கு தாயான இவர், அரசு சாரா நிறுவனங்கள் மற்றும் பல்கலைக்கழகங்களின் பணிகளில் பங்கேற்கிறார்; மேலும் மலேசியாவில் பிரபலமான இஸ்டார் நாளிதழில் கட்டுரையாளராகவும் பணியாற்றி வருகிறார்.  

## பொது

சுல்தானா சரித் சோபியா, பேராக், பத்து காஜா மருத்துவமனையில் 1959 ஆகஸ்டு 14-ஆம் தேதி பேராக் சுல்தான் இட்ரிஸ் சா மற்றும் இராஜா பெரம்புவான் மர்வீன் இராஜா அரிப் சா ஆகியோரின் மூன்றாவது பிள்ளையாகவும்; இரண்டாவது மகளாகவும் பிறந்தார்.  

அவர் தன் தொடக்கக் கல்வியை கோலாகங்சார் டத்தின் கதீஜா தொடக்கப் பள்ளியிலும்; உயர்நிலைப் படிப்பை கோலாகங்சார் ராஜா பெரெம்புவான் கால்சோம் பள்ளியிலும் பயின்றார். இடைநிலைக் கல்வியை முடிக்க இங்கிலாந்து செல்டென்காம் பெண்கள் கல்லூரிக்குச் சென்றார். பின்னர் ஆக்சுபோர்டு பல்கலைக்கழகத்தில் உள்ள சோமர்வில் கல்லூரியில் பயின்றார். மற்றும் 1983-இல் ஆக்ஸ்போர்டு பல்கலைக்கழகத்தில் சீன மொழியில் இளங்கலைப் பட்டத்தையும்; 1986-இல் முதுகலைப் பட்டத்தையும் பெற்றார்.  

## பொது வழ்க்கை

சுல்தானா சரித் சோபியா, ஜொகூர் மாநில அளவிலும்; தேசிய அளவிலும் பல்வேறு சமூக பொது இயக்கங்களில் சேவை செய்து வருகிறார்.  

- மலேசிய தொழில்நுட்ப பல்கலைக்கழகம் - வேந்தர்
- மலேசிய செவ்விளம்பிறை சங்கம் - அரச ஆலோசகர்
- இராஜா சரித் சோபியா ஜொகூர் மாநில அறக்கட்டளை - தலைவர்
- ஜொகூர் துங்கு இலக்சமணா புற்றுநோய் அறக்கட்டளை - தலைவர்
- மலேசிய தேசிய பல்கலைக்கழகம் - மொழி ஆய்வுகள் மற்றும் மொழியியல் பள்ளி ஆய்வாளர்
- ஆக்சுபோர்டு பல்கலைக்கழகம் (மலேசிய கிளை) - அரச புரவலர்
- ஜொகூர் வலிப்பு நிலைபேறு குழந்தைகள் சங்கம் - அரச புரவலர்

சுல்தானா சரித் சோபியா, மலேசியாவில் ஆங்கிலத்தின் பயன்பாட்டை மேம்படுத்துவதில் தீவிர ஆதரவாளராக உள்ளார். மலாய் மொழி மற்றும் ஆங்கிலம் தவிர, இவர் மாண்டரின் மொழி, இத்தாலியம், பிரெஞ்சு மொழி போன்ற மொழிகளில் நன்கு பேசக் கூடியவர்.  

அவர் குனோங் லேடாங் இளவரசியின் புராணக் கதை உட்பட பல குழந்தைகள் புத்தகங்களை எழுதியுள்ளார். மலேசியாவில் இஸ்டார் நாளிதழில் "மனித விசயங்கள்" எனும் பகுதியில் ஒவ்வொரு வாரமும் எழுதி வருகிறார். முன்பு *நியூ இஸ்ட்ரெய்ட்ஸ் டைம்ஸ்* பத்திரிகையிலும் எழுதினார்.  

### சரித் சோபியா அறக்கட்டளை

சுல்தானா சரித் சோபியா மத நடவடிக்கைகளிலும் தீவிரமாக உள்ளார். ஜொகூர் சரித் சோபியா அறக்கட்டளையின் மூலமாக வசதி குறைந்த மாணவர்களுக்கும்; தனித்து வாழும் தாய்மார்களுக்கும் மாநில அளவில் நிதியுதவிகளை, அவரின் கணவரின் ஒத்துழைப்புடன் செய்து வருகிறார். இவரின் கடந்த கால சமூகப் பணிகளினால், மாநில அளவிலும் நாடளவிலும் சமூக ஆர்வலராக நன்கு அறியப்படுகிறார். மலேசியாவில் பல்வேறு இன மக்ககளிடம் நன்கு அறியப்பட்ட மலேசியப் பெண்மணியாகவும் பெருமை பெறுகிறார்.  

=
# ஆஷி சௌக்சி


**ஆஷி சௌக்சி** ஒரு இந்திய துப்பாக்கி சுடும் விளையாட்டு வீரர் வீராங்கனை ஆவார். இவர் 2022 ஆசிய விளையாட்டுப் போட்டியில் பெண்களுக்கான 10 மீட்டர் துப்பாக்கி (ஏர் ரைபிள்) சுடும் அணியில் வெள்ளிப் பதக்கம் வென்றார். மேலும் இவர் பெண்களுக்கான 50 மீட்டர் துப்பாக்கி சுடும் (தனி) போட்டியில் வெண்கலப் பதக்கம் வென்றார். 2024 ஆம் ஆண்டு தேசிய துப்பாக்கி சுடுதல் தேர்வுகள் சோதனைகளில், 28 பிப்ரவரி 2024 அன்று மத்திய பிரதேச அகாடமியில் பெண்களுக்கான 50-மீட்டர் ரைபிள் 3-நிலை துப்பாக்கி சுடும் போட்டியில் 597 புள்ளிகளை எடுத்து உலக சாதனை படைத்தார். இவர் நார்வேயின் ஜென்னி ஸ்டெனே மற்றும் அமெரிக்காவின் சாகன் மடலேனா ஆகியோர் இணைந்து வைத்திருந்த 596 புள்ளிகளின் உலக சாதனையை முறியடித்தார்.  

## ஆரம்ப வாழ்க்கை மற்றும் கல்வி
மத்திய பிரதேச மாநிலம் போபால் நகரை சேர்ந்தவர் ஆஷி சௌக்சி. இவர் தனது பள்ளிப்படிப்பை கார்மல் கான்வென்ட் பள்ளி, பாரத மிகு மின் நிறுவனம், போபாலில் படித்தார். அங்கு இவர் 9 ஆம் வகுப்பில் தேசிய மாணவர் படையில் சேர்ந்தார். தேசிய மாணவர் படையில்படப்பிடிப்புக்கான அடிப்படைகளை கற்றுக்கொண்டார். இவரது தந்தை பதம் காந்த் சௌக்சே இந்திய ரயில்வேயில் பணிபுரிகிறார். இவர் தனது முறையான பயிற்சியை போபாலில் உள்ள மத்திய பிரதேச மாநில துப்பாக்கி சுடும் அகாடமியில் பயிற்சியாளர்களான சுமா ஷிரூர் மற்றும் வைபவ் சர்மாவின் கீழ் தொடங்கினார்.  

## வாழ்க்கை
2022 இல், பாக்குவில் நடந்த துப்பாக்கி சுடுதல் உலகக் கோப்பை போட்டிகளில் 10 மீட்டர் துப்பாக்கி சுடும் போட்டியில் கலப்பு அணி போட்டியில் சௌக்ஸி தங்கப் பதக்கம் வென்றார். இவர் நார்வேயின் ஜென்னி ஸ்டெனே மற்றும் அமெரிக்காவின் சாகன் மடலேனா ஆகியோர் இணைந்து வைத்திருந்த 596 புள்ளிகளின் உலக சாதனையை முறியடித்தார். மேலும் இவர் பெண்களுக்கான 50 மீட்டர் துப்பாக்கி சுடும் (தனி) போட்டியில் வெண்கலப் பதக்கம் வென்றார்.
# ஆன்சி சோசன்


**ஆன்சி சோசன்** (பிறப்பு: 1 மார்ச் 2001) ஒரு இந்திய தடகள வீராங்கனை ஆவார். இவர் ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். 2022 ஆம் ஆண்டு சீனாவின் ஹாங்சோவில் நடைபெற்ற ஆசிய விளையாட்டுப் போட்டியில் பெண்களுக்கான நீளம் தாண்டுதல் போட்டியில் வெள்ளிப் பதக்கம் வென்றார். இவர் கேரள மாநிலம் திருச்சூரைச் சேர்ந்தவர்.
# அனாகத் சிங்



**அனாகத் சிங்** (பிறப்பு 13 மார்ச் 2008) ஒரு இந்திய சுவர்ப்பந்து விளையாட்டு வீராங்கனை ஆவார். இவர் 14 வயதில், 2022 போது நல விளையாட்டுப் போட்டிகளில் இந்தியாவை இந்தியாவிற்காக விளையாடிய இளைய தடகள வீராங்கனை ஆவார். இவர் இல் இளையோருக்கான பெண்கள் பிரிவில் ஆசியாவிலேயே நம்பர் முதல் இடத்தைப் பிடித்துள்ளார்.  

## ஆரம்ப கால வாழ்க்கை
அனாகத் சிங் டெல்லியில் 13 மார்ச் 2008 அன்று பிறந்தார். இவரது தந்தை குர்சரண் சிங் ஒரு வழக்கறிஞர் மற்றும் இவரது தாயார் வதேரா சிங் ஒரு உள்துறை வடிவமைப்பாளரார் ஆவார். இவரது பெற்றோர் இருவரும் ஹாக்கி விளையாடுவர். ஆரம்பத்தில், சிங் தனது ஆறு வயதில் பூப்பந்தாட்டம் விளையாடத் தொடங்கினார். இவர் சுவர்ப்பந்து விளையாடும் தனது சகோதரி அமைராவுடன் பயிற்சிக்கு செல்வார். அனாகத் சிங் சில சுவர்ப்பந்து போட்டிகளில் விளையாடினார், அங்கு இவர் சிறப்பாக செயல்பட்டார். அதைத் தொடர்ந்து, இவர் சுவர்ப்பந்து விளையாட்டின் மீது ஆர்வம் கொண்டு, எட்டு வயதில் சுவர்ப்பந்துக்கு மாறினார்.  

## சுவர்ப்பந்து
அனாகத் சிங் சனவரி 2019 இல் நடந்த பிரிதன்னிய இளையோருக்கான சுவர்பந்து போட்டியில் (பெண்கள்) பட்டத்தை வென்ற பிறகு முக்கியத்துவம் பெற்றார். அதைத் தொடர்ந்து அதே ஆண்டு ஜூலை மாதம் டச்சு இளையோருக்கான சுவர்பந்து போட்டியில் பதிமூன்று வயத்துக்குட்பட்டோர் பட்டத்தை வென்றார். செப்டம்பர் 4-7, 2021 இல் நொய்டாவில் நடைபெற்ற இந்திய இளையோருக்கான சுவர்பந்து போட்டியில் காலிறுதியை எட்டியதன் மூலம், 2021-22 உலக சுவர்பந்து சுற்றுப்பயணத்தின் ஒரு பகுதியாகவும் இருந்தார். ஜூன் 2022 இல், அனாகத் சிங் ஆசிய இளையோருக்கான சுவர்பந்து போட்டியில் 15 வயத்துக்குட்பட்டோர் பட்டத்தை வென்றார்.  

பிரித்தானிய இளையோருக்கான சுவர்பந்து போட்டியில் 2023 பதிப்பில், இறுதிப் போட்டியில் எகிப்தின் சோஹைலா ஹஸேமை வீழ்த்தி அனாகத் 15 வயத்துக்குட்பட்டோர் பெண்கள் பிரிவில் பட்டத்தை வென்றார். ஆகஸ்ட் 2023 இல், சீனாவின் டேலியனில் நடைபெற்ற ஆசிய இளையோருக்கான தனிநபர் சுவர்பந்து போட்டியில் 17 வயத்துக்குட்பட்டோர் பட்டத்தை வென்றார். இதைத் தொடர்ந்து 2022 ஆசிய விளையாட்டுப் போட்டிகளில் கலப்பு இரட்டையர் (அபய் சிங்குடன்) மற்றும் பெண்கள் குழு நிகழ்வில் இரண்டு வெண்கலப் பதக்கங்கள் வென்றார். மேலும், 2023 நவம்பரில் நடந்த 79வது இந்திய தேசிய மூத்தோர் போட்டியில் தன்வி கண்ணா காயம் காரணமாக இறுதிப் போட்டியில் ஓய்வு பெற வேண்டியிருந்ததால், சிங் மூத்தோர் பட்டத்தை வென்றார். 2023 ஆம் ஆண்டு எடின்பரோவில் நடந்த இளையோருக்கான தனிநபர் சுவர்பந்து போட்டியில் இறுதிப் போட்டியில் ராபின் மெக்அல்பைனை தோற்கடித்து 19 வயத்துக்குட்பட்டோர் பட்டத்தை வென்று ஆண்டை முடித்தார்.  

சனவரி 2024 இல், சிங் பிரிதன்னிய இளையோருக்கான சுவர்பந்து 17 வயத்துக்குட்பட்டோர் போட்டியில் இறுதிப் போட்டியில் நாடியன் எல்ஹம்மாமியிடம் தோல்வியடைந்த பிறகு இரண்டாம் இடத்தைப் பிடித்தார். அதே மாதத்தின் பிற்பகுதியில், சிங் தனது முதல் பட்டத்தை வில்லிங்டன் லிட்டில் மாஸ்டர்ஸ் & சீனியர் போட்டியில் வென்றார்.
# நந்தினி அகசரா


**நந்தினி அகசாரா** (பிறப்பு 7 ஆகஸ்ட் 2003) ஒரு இந்திய தடகள வீராங்கனை ஆவார். இவர் 2022 ஆம் ஆண்டு சீனாவின் ஹாங்சோவில் நடைபெற்ற ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் ஆசிய விளையாட்டுப் போட்டியில் ஹெப்டத்லான் போட்டியில் வெண்கலப் பதக்கம் வென்றார்.  

## வாழ்க்கை
நந்தினியின் சிறந்த போட்டிகள் கீழே கொடுக்கப்பட்டுள்ளன:  

- 2023: சீனாவின் ஹாங்சோவில் நடைபெற்ற 2022 ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் ஆசிய விளையாட்டுப் போட்டியில் ஹெப்டத்லான் போட்டியில் வெண்கலப் பதக்கம் வென்றார். செப்டம்பர் 30 அன்று ஹாங்சோவ் ஆசிய விளையாட்டு ஹெப்டத்லான் நிகழ்வில் 200 மீட்டரில் தனது தனிப்பட்ட சிறந்த சாதனையை நிகழ்த்தினார்.
- 2022: அக்டோபரில், பெங்களூரு ஸ்ரீ கண்டீரவா மைதானத்தில் நடந்த தேசிய ஓபன் தடகள சாம்பியன் போட்டியில் 100 மீட்டர் தடை ஓட்டத்தில் வெள்ளி பதக்கம் வென்றார்.
- 2022: ஆகஸ்டில், கொலம்பியாவின் காலி, பாஸ்குவல் குரேரோ மைதானத்தில் நடந்த உலக தடகள இருபது வயதிக்குட்பட்டோர் சாம்பியன் போட்டியில் 100 மீட்டர் தடை ஓட்டத்தில் ஏழாவது இடத்தைப் பிடித்து, இருபது வயதுக்குட்பட்டோருக்கான புதிய தேசிய சாதனையைப் படைத்தார்.
- 2021: ஜூன் மாதம், பாட்டியாலாவில் நடந்த தேசிய மாநிலங்களுக்கு இடையேயான சீனியர் தடகள சாம்பியன் போட்டியில் வெள்ளி பதக்கம் வென்றார்.
# பாவ்னா (திரைப்படம்)


**பாவ்னா** (*Bhavna*) என்பது 1984 ஆம் ஆண்டு வெளியான இந்தித் திரைப்படமாகும். இது ஒளிப்பதிவாளராக அறிமுகமான பிரவின் பட் இயக்கியதாகும். இப்படத்தில் சபனா ஆஸ்மி, மார்க் ஜூபர், கன்வால்ஜித் சிங், சயீத் ஜாஃப்ரி, ரோகினி ஹட்டங்காடி, சதீஷ் ஷா மற்றும் ஊர்மிளா மடோன்கர் (குழந்தை நடிகையாக) நடித்துள்ளனர். இத்திரைப்படத்திற்கு பப்பி லஹரி இசை அமைத்துள்ளார்.  

## கதைக்களம்
"பாவ்னா" திரைப்படம் வறுமை நிலையில் வசிக்கும் ஒரு பெண்ணின் கதை ஆகும். ஒரு நகரத்தில் தனியாக வசிக்கும் பாவ்னா சக்சேனா என்ற அனாதையான ஒரு இளம் பெண், ஒரு தோட்டத்தில் அவளது உருவப்படத்தை வரைந்த அஜய் கபூர் என்வரைச் சந்திக்கிறார். அவர்கள் நண்பர்களாகி பின்னர் அந்த நட்பு காதலாக மாறுகிறது. இறுதியில் அவர்கள் திருமணம் செய்து கொண்டனர், இருப்பினும், கபூரின் அப்பா இந்த திருமணத்திற்கு அனுமதி வழங்கவில்லை. அஜய் போதிய பணம் சம்பாதிக்காத கலைஞன். பாவனா தனது ஓவியங்களை வீடு வீடாகச் சென்று விற்க முயற்சிக்கிறார், ஆனால் அவர்களின் நிதி நிலைமை மோசமாக உள்ளது. இந்த மோசமான நிதி நிலைமைக்கு மத்தியில், பாவனா தான் அஜய்யின் குழந்தையுடன் கர்ப்பமாக இருப்பதை உணர்ந்தாள். குழந்தையை வளர்க்கும் செலவை தன்னால் தாங்க முடியாது என்று எண்ணிய அஜய் இதைக் கேட்டு மகிழ்ச்சியடையவில்லை. மோசமான நிதி நிலைமையைத் தாங்க முடியாமல், அஜய் வேறொரு நகரத்தில் வசிக்கும் தனது பணக்கார கோடீஸ்வரரான தந்தையை சந்திக்க முடிவு செய்கிறார். ஓரிரு நாட்களில் திரும்பி வருவேன் என்று பாவ்னாவிடம் கூறுகிறார். அஜய் பாவனாவை தனியாக விட்டுவிட்டு பல நாட்கள் கடந்து செல்கிறான். நாட்கள் வாரங்களாகவும், வாரங்கள் மாதங்களாகவும் மாறும். இன்னும் அஜய் பற்றி எந்த தகவலும் இல்லை. அஜய் பாவ்னாவிடம் திரும்பி வரவே இல்லை. பாவ்னா அஜய்யின் தந்தையின் முகவரியை வாங்கி அஜயை தேடி செல்கிறாள். அஜய் தன் தந்தையின் விருப்பப்படி வேறு ஒரு பெண்ணைத் திருமணம் செய்து கொண்டதை கண்டு பாவ்னா வியக்கிறார். மனச்சோர்வடைந்த பாவ்னா, தனது உற்ற தோழியான ஷோபாவிடம் தன் துயரங்களைச் சொல்கிறாள். ஆனால் இது அவளது வாழ்க்கைப் போராட்டங்களின் முடிவு அல்ல.  

## நடிகர்கள்

- பாவ்னா சக்சேனாவாக சபனா ஆஸ்மி
- அஜய் கபூராக மார்க் ஜூபர்
- டாக்டர் அனில் பி. சக்சேனாவாக கன்வால்ஜித் சிங்
- ராம் கிஷனின் மகளாக ஊர்மிளா மடோன்கர் (குழந்தை கலைஞர்)
- ஷோபாவாக ரோகினி ஹட்டங்கடி
- ராம் கிஷனாக சயீத் ஜாஃப்ரி
- திருமதி ராம் கிஷனாக ஆஷாலதா வப்கோன்கர்
- நவாப்பாக விகாஸ் ஆனந்த்
- மிஸ்டர் சின்ஹாவாக சதீஷ் ஷா
- ராஜுவாக (அஜய்யின் நண்பன்) ராஜேஷ் பூரி

## ஒலிப்பதிவு
பாடலாசிரியர்: கைஃபி ஆசுமி  

1. "து கஹான் ஆ கயி ஜிந்தகி" - லதா மங்கேஷ்கர்
1. "து கஹான் ஆ கயி ஜிந்தகி" (v2) - பாப்பி லஹிரி
1. "பஹேலி சோட்டி சி" - கவிதா பட்வால், வனிதா மிஸ்ரா, குர்ப்ரீத் கவுர், ஆஷா போஸ்லே
1. "தேகோ தின் யே ந தால்னே பாயே, ஹர் பால் இக் சாடி ஹோ ஜாயே" - ஆஷா போஸ்லே, கவிதா பௌட்வால்
1. "மேரே தில் மை டூ ஹீ டூ ஹை" - சித்ரா சிங், ஜக்ஜித் சிங்

## விருதுகள்
32வது பிலிம்பேர் விருதுகள் :  

- வென்றது: சிறந்த நடிகை - ஷபானா ஆஸ்மி
- பரிந்துரைக்கப்பட்டவர்: சிறந்த துணை நடிகை – ரோகினி ஹட்டங்கடி
# சுதிர்தா முகர்ஜி


**சுதிர்தா முகர்ஜி** (பிறப்பு: அக்டோபர் 10, 1995) மேற்கு வங்காளத்தின் நைஹாட்டியைச் சேர்ந்த இந்திய மேசைப்பந்தாட்ட வீராங்கனை ஆவார். இவர் தேசிய மேசைப்பந்தாட்ட சாம்பியன் பட்டத்தை வென்றுள்ளார். 2018 பொதுநலவாய விளையாட்டுப் போட்டியில் தங்கப் பதக்கம் வென்ற இந்திய மகளிர் அணியில் ஒரு அங்கமாகவும் இருந்தார். சுதிர்தா 2020 கோடைக்கால ஒலிம்பிக் விளையாட்டுப் போட்டிகள் மற்றும் 2022 ஆசிய விளையாட்டுப் போட்டிகளிலும் விளையாடினார். 2022 ஆசிய விளையாட்டுப் போட்டியில் மேசைப்பந்தாட்ட பெண்கள் இரட்டையர் பிரிவில் இந்தியாவுக்காக வெண்கலப் பதக்கத்தை வென்றார்.  

## வாழ்க்கை
சுதிர்தா 2010 இல் இளையோர் மேசைப்பந்தாட்ட நிகழ்வுகளில் பட்டங்களை வெல்லத் தொடங்கினார். இவர் 10 அக்டோபர் 1997 இல் பிறந்ததாகப் பதிவு செய்து 1996 மற்றும் 1999 க்கு இடையில் பிறந்த விளையாட்டு வீரர்களுக்குத் தகுதியான 2014 கோடைகால இளைஞர் ஒலிம்பிக் போட்டிகளில் பங்கேற்றார். 2014 ஆம் ஆண்டு மத்திய புலனாய்வுப் பிரிவு பல மேசைப்பந்தாட்ட வீரர்களுக்கு எதிராக போலி வயது பதிவுகளை தயாரித்து வயதுக்குட்பட்ட பிரிவுகளில் போட்டிகளில் பங்கேற்றதாகக் கூறி விசாரணையைத் தொடங்கியது. 2016 ஆம் ஆண்டு இந்த விவகாரம் விசாரிக்கப்பட்ட பிறகு, இந்திய மேசைப்பந்தாட்ட கூட்டமைப்பு சுதிர்தா முகர்ஜி ஏமாற்றியதாகக் கூறி ஒரு வருடம் தடை விதித்தது.  

2018 ஆம் ஆண்டில், சுதிர்தா முகர்ஜி இந்தியாவில் நடைபெற்ற மூத்த தேசிய மேசைப்பந்தாட்ட சாம்பியன் போட்டிகளில் பெண்கள் ஒற்றையர் பட்டத்தை வென்றார் மற்றும் 2018 பொதுநலவாய விளையாட்டுப் போட்டியில் தங்கப் பதக்கம் வென்ற இந்திய மகளிர் அணியில் ஒரு அங்கமாகவும் இருந்தார்  

2021 இல், முகர்ஜி 2020 கோடைக்கால ஒலிம்பிக் விளையாட்டுப் போட்டிகள் மற்றும் 2022 ஆசிய விளையாட்டுப் போட்டிகளிலும் விளையாடினார். இந்திய தேசிய பயிற்சியாளர் சௌம்யதீப் ராய், முகர்ஜி தகுதி பெற அனுமதிக்கும் வகையில், ஒலிம்பிக் தகுதிச் சுற்றில் (மார்ச் மாதம்) ஒரு போட்டியை முகர்ஜிக்கு ஆதரவாக அழுத்தம் கொடுத்ததாக சக நாட்டுப் வீராங்கனை மணிகா பத்ரா குற்றம் சாட்டினார். இரண்டு முன்னாள் உச்ச நீதிமன்ற நீதிபதிகளைக் கொண்ட குழு, ராய் உண்மையில் போட்டியைக் கையாள முயற்சித்ததாகக் கண்டறிந்தது, ஆனால் முகர்ஜி மீது தவறில்லை எனக் கூறியது.  

சுதிர்தா முகர்ஜி மற்றும் அய்ஹிகா முகர்ஜி 2022 இல் மஸ்கட்டில் நடந்த சாம்பியன் போட்டியில் பெண்கள் இரட்டையர் இறுதிப் போட்டிக்கு முன்னேறினர். இந்த ஜோடி டுனிசில் 2023 இல் தங்கள் முதல் பட்டத்தை வென்றது.
# கிரண் பலியான்



**கிரண் பலியான்** மீரட்டைச் சேர்ந்த ஓர் இந்திய தடகள வீராங்கனை ஆவார். இவர் 2020 இந்திய தேசிய விளையாட்டுப் போட்டிகளில் 17.14 மீட்டர் தூரம் எறிந்து, பெண்களுக்கான குண்டு எறிதல் போட்டியில் தங்கம் வென்று தேசிய சாதனை படைத்தார். இவர் 2023 ஆம் ஆண்டு சீனாவின் ஹாங்சோவில் நடைபெற்ற 2022 ஆசிய விளையாட்டுப் போட்டியில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் குண்டு எறிதல் போட்டியில் வெண்கல பதக்கம் வென்றார்.  

## ஆரம்ப வாழ்க்கை மற்றும் பின்னணி
கிரண் பலியான் 1999 இல் பிறந்தார். இவர் உத்தரப் பிரதேசம் முசாபர்நகர் மாவட்டம் புர்பலியான் கிராமத்தைச் சேர்ந்தவர். இவரது தந்தை மீரட் போக்குவரத்து காவல்துறையில் தலைமை காவலராக உள்ளார்.  

## வாழ்க்கை
**2015:** நவம்பரில், ராஞ்சியில் நடைபெற்ற 18 வயதுக்குட்பட்ட இந்திய தேசிய தடகள சாம்பியன் போட்டியில், 12.49 மீட்டர் தூரம் எறிந்தார்.  

**2016:** நவம்பரில், கோயம்புத்தூர் இந்திய 18 வயதுக்குட்பட்ட இந்திய தேசிய தடகள சாம்பியன் போட்டியில் 14.62 மீட்டர் தூரம் எறிந்து மூன்றாவது இடத்தைப் பிடித்தார்.  

**2017:** மே 6 அன்று ஓப்ராவில் நடந்த ஒரு தடகள சந்திப்பில் அவர் 15 மீட்டர் தூரம் எறிந்தார். பின்னர் நவம்பர் 2017 இல், விஜயவாடாவில் நடந்த 20 வயதுக்குட்பட்ட இந்திய தேசிய தடகள சாம்பியன் போட்டியில் 14.54 மீட்டர் தூரம் எறிந்து முதலிடம் பிடித்தார். ஒரு மாதம் கழித்து, டிசம்பரில் மங்களகிரியில் நடந்த இந்திய தேசிய தடகள சாம்பியன் போட்டியில், 14.37 மீட்டர் தூரம் எறிந்து மீண்டும் முதல் இடத்தைப் பிடித்தார். அதே ஆண்டு, சௌத்ரி சரண் சிங் பல்கலைக்கழகத்தை பிரதிநிதித்துவப்படுத்தி, 2020 தேசிய பல்கலைக்கழகங்களுக்கு இடையேயான தடகளப் போட்டியில் தங்கம் வென்றார்.  

**2023:** 2022 ஆசிய விளையாட்டுப் போட்டியில் 17.36 மீட்டர் தூரம் எறிந்து வெண்கலப் பதக்கம் வென்றார்.
# ஆர். இரத்தனம்


**ஜீவ இரத்னா** அல்லது ஆர். இரத்னா (16 மே 1923 - 9 சனவரி 2021) ஓர் இந்திய இசையமைப்பாளராவார் இவர் கன்னடம், தமிழ், மலையாளம், இந்தி, துளு, தெலுங்கு ஆகிய திரைப்படத் துறையில் பணியாற்றியவர்  

## தொழில்
ஜீவ இரத்னா தனசுர கர்ணன் என்பவர் மூலமாகத் தமிழ்த் திரையுலகில் நடிகராக நுழைந்தார். இவர் நடிப்பில் வெற்றி பெறவில்லை, பின்னர் இவர் திரைப்படங்களுக்கு இசையமைப்பதில் ஆர்வம் காட்டி, உதவி இசையமைப்பாளராக தமிழ்த் திரையுலகில் சேர்ந்தார்.  

## திரைப்படவியல்
| 1961 | *மானே கட்டி நோடு* | கன்னடம் | ஸ்ரீ சத்குரு | சி.வி.சிவசங்கர் மற்றும் நண்பர்கள் |  |
| --- | --- | --- | --- | --- | --- |
| 1967 | *பதவிதாரா* | கன்னடம் | சிவி சிவசங்கர் | சிகே கவுடா |  |
| 1968 | *நம்ம ஊரு* | கன்னடம் | சிவி சிவசங்கர் | ஜேஎன் ஷெட்டி, எஸ்என் ராவ், பிஎஸ் நாராயண் |  |
| 1969 | *கப்பு பிலுப்பு* | கன்னடம் | புட்டண்ணா கனகல் | ரவிக்குமார் |  |
| 1969 | *சதுரங்கா* | கன்னடம் | என்.சி.ராஜன் | சக்கம்மா |  |
| 1971 | பாந்தவ்யா | கன்னடம் | கே.எம்.ரத்னாகர், ஆர்.மதுசூதன் | சோரத் அஷ்வத், கே.எம்.ரத்னாகர், ஆர்.மதுசூதன் | } |

## விருதுகள்

- 2013 – கர்நாடக அரசின் கர்நாடக இராஜ்யோத்சவா விருது
# மகளிர் கல்லூரி, தின்சுகியா



**மகளிர் கல்லூரி, தின்சுகியா** (*Women's College, Tinsukia*), என்பது இந்திய மாநிலமான அசாமில் தின்சுகியாவில் அமைந்துள்ள ஒரு மகளிர் கல்லூரியாகும். இக்கல்லூரி 9 சூலை, 1966-இல் நிறுவப்பட்டது. இக்கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. தற்போது பல்கலைக்கழக மானியக்குழுவின் 2(எப்) மற்றும் 12(பி) தகுதியுடன், இக்கல்லூரி ஆயிரத்து ஐந்நூறு மாணவர்கள் மற்றும் நூற்றுக்கும் மேற்பட்ட கற்பித்தல் மற்றும் கற்பித்தல் அல்லாத பணியாளர்களுடன் கலை மற்றும் வணிகப் பாடத் திட்டங்களில் கல்வி வழங்கும் பல ஆசிரிய நிறுவனமாக வளர்ந்துள்ளது. இந்திரா காந்தி தொலைதூர கல்வி மையத்தின் ஆய்வு மையமும், திப்ருகார் பல்கலைக்கழகத்தின் தொலைதூரக் கல்வி மையமும் இந்த நிறுவனத்தில் அமைந்துள்ளன. ஆர்வமுள்ள மாணவர்களுக்குத் தொலைதூர முறையில் பல்வேறு படிப்புகளை வழங்குகின்றன.  

## புதிய வளாகம்
சமீபத்தில் இக்கல்லூரியால் ஒரு புதிய நிலம் கையகப்படுத்தப்பட்டது. இங்குத் *தேசிய உயர்கல்வித் திட்டத்தின்* மூலம் பெறப்பட்ட மானியங்களைப் பயன்படுத்தி ஒரு புதிய வளாகம் உருவாக்கப்பட்டு வருகிறது.  

அசாமின் தொழில்துறை மற்றும் வணிக மையமான தின்சுகியாவின் மையத்தில் உள்ள துர்காபரியில் (27.4920° N, 95.3537° E) கல்லூரி அமைந்துள்ளது. இந்தியாவின் அனைத்து நகரங்களுடனும் சாலை, தொடருந்து மற்றும் வானூர்திப் போக்குவரத்து மூலம் நன்கு இணைக்கப்பட்டுள்ளது.  

## துறைகள்

- அசாமிய மொழித்துறை
- வங்காள மொழித்துறை
- ஆங்கில மொழித்துறை
- இந்தி மொழித்துறை
- சமசுகிருத மொழித்துறை
- வரலாறு
- தத்துவம்
- சமூக வியல்
- அரசியல் அறிவியல்
- வணிகவியல்
- பொருளியல்
- கல்வியியல்
- கணினி அறிவியல்
- கணிதம்
- மனை அறிவியல்
# தேவிசரண் பருவா மகளிர் கல்லூரி



**தேவிசரண் பருவா மகளிர் கல்லூரி** (*Devicharan Barua Girls' College*) என்பது அசாமின் ஜோர்ஹாட்டில் உள்ள ஒரு பெண்கள் கல்லூரியாகும். இக்கல்லூரி 1955-இல் நிறுவப்பட்டது. இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது.  

## வரலாறு
தேவி சரண் பருவா பெண்கள் கல்லூரி, 1955ஆம் ஆண்டு நிறுவப்பட்டதிலிருந்து, அசாமில் பெண் கல்வியைப் பரப்புவதற்கு செயல்பட்டு வருகிறது. மறைந்த ராய் பகதூர் தேவிசரண் பருவாவின் நான்கு புகழ்பெற்ற மகன்களான ஹேரம்ப பிரசாத் பருவா, உமாசரண் பருவா, தேபா பிரசாத் பருவா மற்றும் பிஷ்ணு பிரசாத் பருவா ஆகியோரின் தாராள பங்களிப்புடன் இக்கல்லூரி நிறுவப்பட்டது. 56 மாணவர்களையும் 12 ஆசிரியர்களையும் மட்டுமே கொண்டு தொடங்கிய இக்கல்லூரி இப்போது முழுமையாகச் செயல்படும் கல்லூரியாகக் கலை மற்றும் அறிவியல் துறைகளில் 1800 மாணவியர் பயிலும் கல்லூரியாக உள்ளது. கல்லூரியின் அறிவியல் துறைகள் 1981ஆம் ஆண்டு தொடங்கப்பட்டது.  

## துறைகள்

### கலைகள்

- அசாமிய மொழி
- வங்காள மொழி
- பொருளாதாரம்
- கல்வி
- ஆங்கிலம்
- புவியியல்
- வரலாறு
- தர்க்கம் மற்றும் மெய்யியல்
- அரசியல் அறிவியல்

### அறிவியல்

- இயற்பியல்
- வேதியியல்
- விலங்கியல்
- தாவரவியல்
- கணிதம்
# கோரேசுவர்


**கோரேசுவர்** (*Goreswar*) என்பது இந்தியாவின் அசாம் மாநிலத்தில் உள்ள பக்சா மாவட்டத்தில் அமைந்திருக்கும் ஒரு நகரமாகும். 2004 ஆம் ஆண்டு வரை முந்தைய காமரூப் மாவட்டத்தின் ஒரு பகுதியாக இந்நகரம் இருந்தது. பிரம்மபுத்திரா நதியின் வடக்குக் கரையில் கோரேசுவர் நகரம் அமைந்துள்ளது. ரங்கியா மற்றும் பைகாட்டா நகரங்களால் கோரேசுவர் நகரம் சூழப்பட்டுள்ளது.  

## போக்குவரத்து
கோரேசுவர் நகரம் தேசிய நெடுஞ்சாலை 31 சாலைக்கு வடக்கே அமைந்துள்ளது. வழக்கமான பேருந்துகள் மற்றும் பிற போக்குவரத்து முறைகளுடன் அருகிலுள்ள கிராமங்கள் மற்றும் நகரங்களுடன் நன்கு இணைக்கப்பட்டுள்ளது. கோரேசுவர் இரயில் நிலையம் இப்பகுதியில் உள்ள முக்கிய ரயில் நிலையமாகும்.
# இலவன்டுலா


**இலவன்டுலா** (தாவரவியல் பெயர்: *Lavandula*) என்பது இலமியேசியே என்ற பூக்கும் தாவரக் குடும்பத்தின் 47 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, மகரோனிசியா முதல் நடுநிலக் கடல், இந்தியா வரை உள்ளன.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 41 இனங்களையும், எட்டு கலப்பினங்களையும், பன்னாட்டு தாவரவியல் ஒத்துழைப்புகளோடு வெளியிட்டுள்ளது. இவற்றுள் சில சான்றுகளுடன், கீழே தரப்பட்டுள்ளன.  

1. *Lavandula angustifolia*
1. *Lavandula antineae*
1. *Lavandula aristibracteata*
1. *Lavandula atriplicifolia*
1. *Lavandula austroapennina*
1. *Lavandula bipinnata*
1. *Lavandula bramwellii*
1. *Lavandula buchii*
1. Lavandula canariensis
1. Lavandula citriodora
1. Lavandula coronopifolia
1. Lavandula dentata
1. Lavandula dhofarensis
1. Lavandula erythraeae
1. Lavandula galgalloensis
1. Lavandula gibsonii
1. Lavandula hasikensis
1. Lavandula lanata
1. Lavandula latifolia
1. Lavandula macra
1. Lavandula mairei
1. Lavandula maroccana
1. Lavandula minutolii
1. Lavandula multifida
1. Lavandula nimmoi
1. Lavandula nooruddinii
1. Lavandula pedunculata
1. Lavandula pinnata
1. Lavandula pubescens
1. Lavandula qishnensis
1. Lavandula rejdalii
1. Lavandula rotundifolia
1. Lavandula saharica
1. Lavandula samhanensis
1. Lavandula setifera
1. Lavandula somaliensis
1. Lavandula stoechas
1. Lavandula sublepidota
1. Lavandula subnuda
1. Lavandula tenuisecta
1. Lavandula viridis
- கலப்பினங்கள்
1. *Lavandula × alportelensis*
1. *Lavandula × cadevallii*
1. Lavandula x cavanillesii D.Guillot & Rosselló
1. Lavandula x ginginsii
1. Lavandula × heterophylla
1. Lavandula × intermedia Emeric
1. Lavandula × limae
1. Lavandula × losae
# விக்கிப்பீடியா:பயிலரங்கு 2024 (திருநெல்வேலி)/இணையவழிக் கலந்துரையாடல்கள்

## வாராந்திரக் கலந்துரையாடல் 1 (அ)
- நாள்: 09-மார்ச்சு-2024
- நேரம்: இரவு 7 மணி முதல் 8 மணி வரை
- கூட்டத்தில் கலந்துகொள்வதற்கான இணைப்பு: https://meet.google.com/kqn-xuyf-zvt
- கலந்துகொண்டோர்: கி.மூர்த்தி, ஸ்ரீ. பாலசுப்ரமணியன், ஸ்ரீதர். ஞா, மா. செல்வசிவகுருநாதன், சுந்தரி
- பயிற்சி பெற்றவர்களில் ஒருவர் மட்டும் கலந்துகொண்டார். 7.15 வரை காத்திருந்தபோது, வேறு எவரும் இணையவில்லை. எனவே, கூட்டம் இரத்து செய்யப்பட்டது.
- மா. செல்வசிவகுருநாதன் (பேச்சு) 14:02, 9 மார்ச்சு 2024 (UTC)  

## வாராந்திரக் கலந்துரையாடல் 1 (ஆ)
- நாள்: 10-மார்ச்சு-2024
- நேரம்: காலை 11 மணி முதல் நண்பகல் 12 மணி வரை
- கூட்டத்தில் கலந்துகொள்வதற்கான இணைப்பு: https://meet.google.com/veg-irja-oxv
- கலந்துகொண்டோர்: ஸ்ரீகிருஷ்ணன் நாராயணன், கி.மூர்த்தி, மா. செல்வசிவகுருநாதன்
- உரையாடியவை: 11.20 வரை காத்திருந்தபோது, பயிற்சி பெற்ற எவரும் இணையவில்லை. எனவே, கூட்டம் இரத்து செய்யப்பட்டது.

## வாராந்திரக் கலந்துரையாடல் 2
- நாள்: 16-மார்ச்சு-2024
- நேரம்: இரவு 7 மணி முதல் 8 மணி வரை
- கூட்டத்தில் கலந்துகொள்வதற்கான இணைப்பு: https://meet.google.com/eod-brns-eoy
- கலந்துகொண்டோர்: ஸ்ரீகிருஷ்ணன் நாராயணன், கி.மூர்த்தி, சத்திரத்தான், மா. செல்வசிவகுருநாதன், நா. ரெ. மகாலிங்கம், எம். ஐ. டிலைட்டா மனோ ஜாய்ஸ், சுந்தரி முருகன், சர்மிளா
- உரையாடியவை: 1) விக்கிப்பீடியாவில் பங்களிப்பதால், பங்களிப்பவருக்கு கிடைக்கும் பலன்கள். 2) பயனர் கணக்கு உருவாக்கும்போது ஏற்படும் பிரச்சினைகள். 3) விலங்கியல் கட்டுரைகளுக்குரிய கலைச்சொற்களை பெறுவது எப்படி? 4) கணிதக் கட்டுரைகளை எழுதுவது எப்படி?
- மா. செல்வசிவகுருநாதன் (பேச்சு)  

## வாராந்திரக் கலந்துரையாடல் 3
- நாள்: 23-மார்ச்சு-2024
- நேரம்: இரவு 7 மணி முதல் 8 மணி வரை
- கூட்டத்தில் கலந்துகொள்வதற்கான இணைப்பு: https://meet.google.com/fhj-xszu-ffn
- கலந்துகொண்டோர்: கி.மூர்த்தி, மா. செல்வசிவகுருநாதன், ஸ்ரீதர். ஞா
- உரையாடியவை: 7.20 வரை காத்திருந்தபோது, பயிற்சி பெற்ற எவரும் இணையவில்லை. எனவே, கூட்டம் இரத்து செய்யப்பட்டது.
- மா. செல்வசிவகுருநாதன் (பேச்சு) 14:26, 23 மார்ச்சு 2024 (UTC)  

## வாராந்திரக் கலந்துரையாடல் 4
- நாள்: 13-ஏப்ரல்-2024
- நேரம்: இரவு 7 மணி முதல் 8 மணி வரை
- கூட்டத்தில் கலந்துகொள்வதற்கான இணைப்பு: https://meet.google.com/nid-jsuh-mdt
- கலந்துகொண்டோர்: கி.மூர்த்தி, மா. செல்வசிவகுருநாதன், பானு ரேகா (பள்ளி ஆசிரியை)
- உரையாடியவை: 7.25 வரை காத்திருந்தபோது, பயிற்சி பெற்ற எவரும் இணையவில்லை. எனவே, கூட்டம் இரத்து செய்யப்பட்டது.
- மா. செல்வசிவகுருநாதன் (பேச்சு) 05:15, 15 ஏப்பிரல் 2024 (UTC)  

## புத்துணர்வுக் கலந்துரையாடல்
- நாள்: 11-மே-2024
- நேரம்: இரவு 7 மணி முதல் 8 மணி வரை
- கூட்டத்தில் கலந்துகொள்வதற்கான இணைப்பு:
- கலந்துகொண்டோர்:
- உரையாடியவை: பயிலரங்கில் கலந்துகொண்ட எவரும் இணையவில்லை. KAVIYA SHREE. R அவர்களுக்கு கட்டுரைகளை எழுதுவது குறித்து பயிற்சியளிக்கப்பட்டது.
தகவலுக்காக. - மா. செல்வசிவகுருநாதன் (பேச்சு) 08:52, 14 மே 2024 (UTC)
# வித்துவான்

இந்து தத்துவத்தில் **வித்துவான்** (*Vidvan*), என்பது வேதாந்தத்தில் நிபுணத்துவம் பெற்ற ஒருவரையும், பகுத்தறிதலில் வல்லவரையும் குறிப்பிடுதலாகும். ஒரு *வித்துவான்* என்பது ஒரு குறிப்பிட்ட அறிவியல் அல்லது கலையின் *வித்யா* (அறிவு) கொண்ட ஒரு நபர். இச்சொல் பொதுவாக இந்திய பாரம்பரிய இசைக்கலைஞர்களின் புலமை மற்றும் பாரம்பரிய இசைக் கச்சேரிகளை நிகழ்த்துவதில் அவர்களின் அனுபவத்தை குறிக்க பயன்படுத்தப்படுகிறது. *வித்துவான்* என்பது ஆண்பால் வடிவம் என்றாலும், *விதூசி* என்ற சொல் பெண்களுக்குப் பயன்படுத்தப்படுகிறது. இரண்டும் *வித்* என சுருக்கப்படலாம்.  

சாமானியரின் சொற்களில் முனைவர் பட்டம் பெற்றவர் என்றும் *வித்துவானைக்* குறிப்பிடலாம்.
# சேத் அடோன்கோர்



**சேத் அடோன்கோர்** (30 அக்டோபர் 1961 - 18 நவம்பர் 1984) ஒரு தொழில்முறை கால்பந்து வீரர் ஆவார். நடுக்கள ஆட்டக்கராரராக விளையாடிய இவர் கானாவில் பிறந்தவர். மேலும் பிரெஞ்சு மற்றும் கானா நாடுகளின் குடியுரிமைகைளயும் இவர் பெற்றிருந்தார்.  

## தனிப்பட்ட வாழ்க்கை
சேத் அடோன்கோர் பிரான்சின் தேசிய அணிக்காக விளையாடிய *மார்செல் டெஸெய்லியின்* ஒன்று விட்ட சகோதரர் ஆவார்.  

## கௌரவங்கள்

; நந்தெஸ் எப்.சி அணி  

- பிரிவு 1 : 1982–83
- கூபே டி பிரான்ஸ் இரண்டாமிடம்: 1982–83